‘এ বছরটি আমি কখনই ভুলতে পারব না’
খ্রিস্টীয় নতুন বছর ২০২৩-কে বরণ করে নিতে ইনস্টাগ্রামে এক আবেগঘন স্ট্যাটাস দিয়েছেন ফুটবলের জাদুকর ও বিশ্বচ্যাম্পিয়ন লিওনেল মেসি। এতে সবার আগে নিজ পরিবারকেই প্রাধান্য দিয়েছেন তিনি। খবর মার্কা নিউজের। 







আবেগঘন ভাষায় মেসি লিখেছেন— 'এ বছরটি আমি কখনই ভুলতে পারব না। সবসময় যে স্বপ্ন দেখে এসেছি, সেটি এ বছর বাস্তব হয়েছে। আর এ স্বপ্ন বাস্তবায়নের পেছনে অন্যতম কারিগর আমার পরিবার। সবার চেয়ে সুন্দর পরিবার আমার।'




ইনস্টাগ্রামে তার পোস্টে একটি ছবিও যুক্ত করেছেন মেসি। এতে স্ত্রী আন্তোনেলা এবং তিন সন্তান থিয়াগো, মাতেও ও সিরোকে দেখা যায় মেসির সঙ্গে। 
পরিবারের পর সমর্থকদের প্রতি কৃতজ্ঞতা প্রকাশ করেছেন মেসি। তিনি লিখেছেন, 'সমর্থকদের অনুপ্রেরণা এবং উৎসাহ ছাড়া এত অর্জন সম্ভব ছিল না। তাই বুয়েন্স আয়ার্স, প্যারিস, বার্সেলোনা শহরসহ যেসব শহরের সমর্থকরা অবিরত আমার পাশে ছিলেন, তাদের প্রতি কৃতজ্ঞতা রইল।' এর পর সবাইকে নতুন বছর ২০২৩-এর শুভেচ্ছা জানিয়েছেন মেসি। 
প্রসঙ্গত, বিশ্বকাপ জেতার পর দুই সপ্তাহ অবসর সময় কাটাচ্ছেন ফুটবলের জাদুকর লিওনেল মেসি। সোমবার ফের পিএসজিতে যোগ দেবেন তিনি। নতুন উদ্যমে শুরু করবেন খেলা। 
পাঁচবার বিশ্বকাপ খেলার পর কাতার বিশ্বকাপে ৩৫ বছর বয়সে ট্রফি জিতে নিয়েছেন আর্জেন্টাইন তারকা লিওনেল মেসি।

খ্রিস্টীয় নতুন বছর ২০২৩-কে বরণ করে নিতে ইনস্টাগ্রামে এক আবেগঘন স্ট্যাটাস দিয়েছেন ফুটবলের জাদুকর ও বিশ্বচ্যাম্পিয়ন লিওনেল মেসি। এতে সবার আগে নিজ পরিবারকেই প্রাধান্য দিয়েছেন তিনি। খবর মার্কা নিউজের।